**Педагогическо-психологическа консултация за учениците-чужденци**

**в чешките училища**

Педагогическо-психологическите консултации (по-нататък в текста само <Консултация> ) в ролята им на училищни консултантски бюра представляват съставна част от образователната система на Република Чехия.[[1]](#footnote-1) Те предоставят безплатни стандартни консултантски услуги за деца, ученици и студенти (по-нататък в текста само <ученици> ) в съответствие с §16 от Закона за образованието. При същите условия тези услуги могат да ползват също така и ученици-чужденци, ученици с друг майчин език, ученици с недостатъчно владеене на чешки като език на преподаване (по-нататък в текста <ученик-чужденец> ), както и техните родители/законни представители (виж по-подробно в §20 на училищния закон).

* В бюрото „Консултация“ можете да се обърнете, когато имате нужда от помощ при **решаване на проблеми с Вашето дете, свързани с неговото образование** и усвояването на изискванията на живота в отличаващи се културни и житейски условия. Например при проблеми с обучението, възпитанието, взаимните отношения, при преценка на подготовката за започване на задължителното обучение в училище, както и при избиране на по-нататъшно образование. За влизане в контакт с бюро „Консултация“ може да Ви помогне учителят на Вашето дете или училищният психолог / училищният специален педагог, евентуално и възпитателят.
* При **първия контакт** ще Ви питаме за причините, които Ви карат да посетите училищното бюро „Консултации“.
* Да **се запишете** законсултации можете лично, по телефона или с имейл.
* Ако не владеете чешки език, е нужно **да предупредите училищното бюро „Консултации“, че трябва да се подсигури преводач.**
* Консултантската услуга се извършва винаги с информираното съгласие на клиента, който преди започване на услугата бива информиран относно всички правила, свързани с работата на училищното бюро за консултации.
* **Първото посещение** на бюро „Kонсултации“ започва с разговор с родителите (законните представители), след това и с детето.
* При пълнолетите клиенти комуникацията в училищното бюро за Консултации започва направо с клиентите.
* Ще Ви препоръчаме **възможности за подкрепа** при образованието и възпитанието на Вашето дете, като Ви предложим конкретни **възможности за сътрудничество** с бюрото „Консултации“, евентуално с други специалисти, училищни центрове за консултации и други организации.
* При първото посещение на училищното бюро „Консултации“ е добре да донесете, например, писмени резултати от училищната работа, справки и залкючения на лекари-специалисти, клинични специалисти и други подобни.
* Бюро „Консултации“ ще Ви предостави помощ с необходими съвети, може да Ви предложи и по-нататъшна консултантска грижа, за всички свои дейности ще бъдете информирани посредством информирано съгласие.
* Изпозването на услугите на бюро „Консултации“ е въпрос на свободна воля от страна на клиента, посещение на бюрото за консултации може да бъде препоръчано и от страна на училището или от училищното бюро за консултации.

**Ние сме тук, за да помогнем на Вашето дете в развитието му, в подсилването на способностите и възможностите му, в неговото успешно овладяване на учебните занятия в чешкото училище.**

**За контакт с Педагогическо-психологическа консултация:**

**Списък на училищата в областта, определени за образование на ученици‑чужденци:**

1. Законодателство: Закон No 561/2004 Сб., за предучилищното, основното, средното, средно специалното и друго образование /образователен закон/, в смисала на по-късните предписания;

   нареждане No 72/2005 Сб., за предоставяне на консултантски услуги в училищата и училищтните консултатски бюра, в смисъла на по-късните предписания – виж нареждане

   No 197/2016; нареждане No 73/2005 Сб., за образованието на децата, учениците и студентите със специални образователни нужди, както и на извънредно надарените деца, ученици и студенти – виж нареждане No 27/2016 Сб., за образованието на учениците със специални образователни нужди, както и на извънредно надарените ученици и други. [↑](#footnote-ref-1)